section_heading: U perzijskoj službi
paragraph_text: Aleksandar je pobijedio u toj bitci, nakon čega se Darije povukao prema Ekbatani (modernom Hamadanu) gdje je pokušavao okupiti novu vojsku. Istovremeno, Aleksandar je napredovao prema Babilonu, Suzi, Perzijskim vratima, te konačno Perzepolisu gdje je proveo zimu. U proljeće 330. pr. Kr. krenuo je prema sjeveru, gdje je očekivao konačnu bitku protiv Darija III. Kodomana.